En 24-årig mand fra Randers viste sig ikke fra sin bedste side, da han natten til fredag sparkede på bildøre og rev et sidespejl af en varevogn på Kystvejen i Øster Hurup. Politiet anholdte manden 00.50 natten til fredag. - Vi får et opkald fra nogle om, at en mand går amok på bilerne, fortæller vagtchef Karsten Højrup Kristensen, Nordjyllands Politi. Han blev bragt til dententionen, hvor han fredag formiddag skal afhøres. Manden var spirituspåvirket. - Han bliver sigtet for hærværksforhold. Desuden havde han en springkniv på sig, så han bliver også sigtet for overtrædelse af våbenloven, fortæller vagtchef Karsten Højrup Kristensen, Nordjyllands Politi.

Referat:
Biler og en varevogn fik en noget hårdhændet behandling af en ung mand natten til fredag.